ДОКЛАД

ЗА ДЕЙНОСТТА НА НАРОДНО ЧИТАЛИЩЕ „ВЪЗРАЖДАНЕ – 2000“

ПРЕЗ 2020 год.

Докладът за дейността на НЧ „Възраждане-2000“ отчита изпълнението на Годишната програма за развитие на читалищната дейност, разработена в изпълнение на чл.26, ал.2 от Закона за народните читалища.

Читалището е културно-просветна институция, чиято най-важна задача е съхранение и развитие на традиционните ценности в България. То е живият извор на българския дух и култура през вековете. Това е място, където хората общуват помежду си, но и творят. Тук е запалена искрата и пламва огънят на Българското Възраждане.

Читалищата се уповават на своите корени, като национални, социални, културни, образователни и информационни организации и се стремят да отговарят на предизвикателствата в днешния свят.

Основни цели през 2020 год.:

-възраждане и съхранение на непреходните духовни ценности, автентични традиции и самобитни обичаи

-превръщане на читалището в притегателен център и място за изява , оползотворяване на свободното време, както на възрастни, така и на деца и младежи

-осигуряване на достъп до информация

-насърчаване и усъвършенстване на творческите възможности и талант

За съжаление през 2020 год. поради пандемията от Ковид 19 и наложеното извънредно положение, много от дейностите не се осъществиха поради забрана на органите на властта.

Културен календар през 2020 г.

21.01-честване на деня на родилната помощ-Бабинден

01.02.-Трифон Зарезан-съвместно с Кметство Атия организирано тържество

19.02.-Рецитал по случай обесването на Васил Левски

01.03-Баба Марта-посещение на Баба Марта в детската градина и ЦНСТ Атия

03.03.-Освобождението на България от турско робство-тържество

24.05.-Видеоклип-обръщение от децата на с.Атия по случай Деня на българската просвета и славянската писменост

23.08.-концерт „Черноморски перли“ на БАФЦ „Нестия“, организиран съвместно с Кметство Атия

05.09.-Детско парти и концерт, организирани съвместно с Кметство Атия.

Библиотечна дейност

Библиотечният фонд към 31.12.2020 г. е 3468 библиотечни единици. Читалището кандидатства за финансова подкрепа с проект към Министерство на културата по програма „Българските библиотеки-съвременни центрове за четене и информираност“2020 г. на стойност 1444.48 лв. , но не беше одобрено. Успяхме от дарения да увеличим фонда с 15 книги.

Любителско-творческа дейност

През 2020 год. дамската група по народни танци има нов хореограф- Десислава Чорелова. Репетициите се провеждат в читалището два пъти в седмицата.

За съжаление поради пандемията от Ковид 19 за първа година не се проведоха традиционните празници Лазаровден и Коледарски песни и наричания.

Информационна дейност

В читалището жителите и гостите на с.Атия могат да получат услуги като-свободен достъп до интернет, копиране на документи, помощ при попълване на формуляри, електронна справка на задължения, разпечатване на лабораторни резултати и други.

Материална база

С решение на Общински съвет Созопол през 2014 г. бе отдаден за ползване на читалището част от първи етаж на сградата на ОУ „Хр. Смирненски“ с.Атия.

ОБЩИНСКА СУБСИДИЯ

През 2020 г. читалището получи финансова подкрепа от Община Созопол в размер на 1000 лв. Бяха закупени нов лаптоп и тонколона, които са изключително необходими за развитието и подобряването на читалищните мероприятия. За честванията и празниците, които се провеждат на открито без тях ни беше много трудно и почти невъзможно за осъществяване им.

Динамиката на живота в читалището е зададена от нашите потребители. За да отговаряме на изискванията на обществото в днешното модерно, технологично и иновативно време, трябва да подобряваме материалната си база. Тук се пази родовата памет, тук са корените, тук е бита и традицията, тук е иновацията. Трябва да приемем предизвикателството на новото време, но и да съхраним народния бит и култура.

Годишният доклад е разгледан и приет на заседание на Настоятелството на НЧ „Възраждане-2000“-с.Атия.

Изготвил :……………..Стоянова-секретар-библиотекар

Председател :………………………В.Димитрова